Държавен вестник, бр. 52, 2025 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  52
Чл. 14. (1) Резервът е вид наряд за изпъл­
нение на допълнително възникнали задачи 
съобразно настъпили изменения в оператив­
ната обстановка.
(2) Съставът, разпределението, мястото за 
разполагане и редът за използване на резерва 
се определят от служителя, който го назначава.
Чл. 15. Подвижната полицейска група е 
вид патрул със служебно превозно средство, 
изпълняващ приоритетно задачи, свързани със 
своевременно реагиране при възникнали ус­
ложнения в оперативната обстановка, оказване 
на съдействие и проверка на други наряди.
Чл. 16. Съобразно използваните средства 
за придвижване патрулите са:
1. автопатрул;
2. мотопатрул;
3. велопатрул;
4. конен патрул; 
5. пеши патрул;
6. на подвижен железопътен състав;
7. на моторни шейни;
8. на моторни лодки;
9. скипатрул.
Г л а в а  т р е т а
ОРГАНИЗАЦИЯ НА ПАТРУЛНО-ПОСТОВА­
ТА ДЕЙНОСТ
Раздел I
Анализиране и организиране на патрул­
но-постовата дейност
Чл. 17. (1) Управлението на ППД се осъ­
ществява чрез анализиране, организиране, 
ръководство, контролиране, отчетност и 
ефективност на дейността.
(2) Анализирането на ППД се извършва за 
установяване на нейната ефективност, като 
се посочват проблемни области за изминал 
период от време и се набелязват мероприятия 
за оптимизиране на дейността.
(3) Анализът на ППД съдържа информация, 
базирана на взетите управленски решения, 
постигнатите резултати и извършен контрол 
относно:
1. географски и инфраструктурни особе­
ности (електропреносна мрежа, продуктопро­
води, водоизточници, обекти, охранявани 
със сигнално-охранителни и известителни 
системи (СОИС), стратегически обекти, дипло­
матически представителства, пътни условия, 
транспортна мрежа и важни пътни артерии, 
организация на движението и неговата ин­
тензивност и др.) на обслужваната територия;
2. демографска характеристика на населени­
те места (брой и концентрация на населението, 
етнически групи, миграционни процеси и др.);
3. състояние, динамика и концентрация на 
престъпленията по вид, време и място;
4. обособените участъци за обслужване и 
разстановката на силите и средствата в тях;
5. възможността за своевременно и ефек­
тивно реагиране на сигнали за извършени 
престъпления и правонарушения в рамките 
на наличните ресурси;
6. организацията на работните смени;
7. ресурсното и кадровото обезпечаване;
8. професионално обучение по месторабота;
9. индивидуалния принос на полицейския 
орган за изпълнението/неизпълнението на за­
дачите по чл. 2, ал. 1 и изведените приоритети;
10. пропуски при изпълнение на задачи;
11. дисциплина;
12. отстраняването на пропуски и слабости, 
констатирани при осъществено методическо 
ръководство, помощ и контрол;
13. взаимодействието с държавни органи, 
органи на местната власт и местното само­
управление, полицейски органи от структурите 
на МВР и съответните структури на други 
държави, неправителствени организации и 
представители на общността.
(4) В анализа се съпоставят данни и ин­
формация за съответния предхождащ период.
Чл. 18. (1) Анализът на ППД се изготвя 
в писмена форма за първо шестмесечие и 
годишно.
(2) При необходимост и/или вследствие на 
повишена динамика на оперативната обстанов­
ка анализът на ППД се изготвя за по-кратък 
период, но не по-кратък от три месеца.
(3) Анализите се изготвят от началниците 
на групи/сектори и участъци за щатно обо­
собените звена, изпълняващи ППД, които се 
предоставят на ръководителя на съответната 
структура/звено. 
Чл. 19. В съответствие с чл. 17 и по прецен­
ка на ръководителя на съответната структура 
се набелязват мероприятия за подобряване 
на дейността, които се включват в плана на 
структурата.
Чл. 20. (1) Организирането на ППД се осъ­
ществява въз основа на заповед (приложение 
№ 1) на началниците на районни управления 
(РУ) и зоналните жандармерийски управле­
ния (ЗЖУ).
(2) За други звена в състава на структури­
те по чл. 37 от ЗМВР, осъществяващи ППД, 
заповедта за организация на ППД се издава 
от съответните директори или оправомощени 
заместник-директори с възложени функции 
по линия на охранителната дейност.
Чл. 21. (1) Заповедта за организация на 
ППД се изготвя чрез Автоматизираната 
информационна система за нуждите на пат­
рулната дейност на охранителна полиция 
(АИСПДОП) и включва:
1. обособените участъци за обслужване на 
територията;
2. видовете наряди;
3. реда за взаимодействие на нарядите с 
други полицейски органи;